Diari Oficial de la Generalitat Valenciana


Sumari del DOGV 7196, del 21-01-2014 (2014/76)

Notificació de la sentència dictada en el juí verbal número 1752/2012.
----------------------------------------------------------------------

### Dades del document

Número de DOGV
:   7196

Data del DOGV
:   21-01-2014

Secció del DOGV
:   IV. ADMINISTRACIÓ DE JUSTÍCIA

Número del document
:   2014/76


Organisme emissor
:   Jutjat de Primera Instància Número 5 de València

Tipus de document
:   Edicte

Notificació de la sentència dictada en el juí verbal número 1752/2012. [2014/76]  
Juí verbal 001752/2012  
Part demandant: Consorci.  
Part demandada: Carlos Julio García González i Autos Ramdo, SL.  
Sobre: altres verbals.  
En el juí a què es fa referència s'ha dictat la resolució que té el text que, literalment, és com seguix:   
«Sentència 59/2013  
Jutge que la dicta: Juan Francisco Guerra Mora.  
Lloc: València.  
Data: 10 d'abril de 2013.  
Demandant: Consorci.  
Advocat: Rafael Blanco Fernández.  
Demandat: Carlos Julio García González. No compareix.  
Procediment: juí verbal 001752/2012.  
Antecedents de fet  
Primer. El Consorci de Compensació d'Assegurances va formular, en data 14 de novembre de 2012, una demanda de reclamació d'una quantitat per la qual sol·licitava de Carlos Julio García González l'abonament de 1.380,19 euros. Això com a conseqüència d'un accident de circulació en què el vehicle conduït per Carlos Julio García González causaria un accident de circulació amb danys per 2.380,19 euros, no tenint assegurança obligatòria. Quantitat que seria satisfeta pel Consorci de Compensació d'Assegurances i de la qual només haurien sigut reintegrats 1.000 euros pels obligats al pagament.  
Segon. Carlos Julio García González no va comparéixer a l'acte del juí, i se'l va declarar en rebel·lia.  
Tercer. La part demandant manifesta que desistix respecte a Autos Ramdo, SL, i queden les actuacions concluses per a sentència, observant-se les prescripcions legals en matèria de procediment.  
  
Quart. Basant-se en la prova practicada, es dóna per provat que el dia 18 d'octubre de 2003 va tindre lloc un accident de circulació, ocasionat per l'actuació de Carlos Julio García González, que es va introduir en la glorieta de la plaça de l'Alqueria Nova de Xirivella i va perdre el control del vehicle. Va resultar de tal pèrdua de control un accident amb danys al vehicle propietat de Daniel Devis Álvarez per valor de 2.380,19 euros, que van ser indemnitzats pel Consorci de Compensació d'Assegurances, per mancar Carlos Julio García González d'assegurança obligatòria. El Consorci de Compensació d'Assegurances ha rebut com a pagament parcial la quantitat de 1.000 euros.  
Dispositiva  
Estime la demanda formulada pel Consorci de Compensació d'Assegurances contra Carlos Julio García González, i condemne este que abone a la part actora la quantitat de 1.380,19 euros més els interessos legals. Tot això al mateix temps que s'imposa a la part demandada el pagament de les costes.»  
Atés que es desconeix el domicili o la residència actuals de la part demandada, per la diligència de 21 de novembre de 2013, com a secretària, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ordene publicar este edicte en el Diari Oficial de la Comunitat Valenciana, per a dur a efecte la diligència de notificació de la sentència.  
  
València, 21 de novembre de 2013.- La secretària judicial: Francisca Tomás Llavador.